Govoreći danas u Hrvatskom vojnom učilištu Petar Zrinski, premijer Zoran Milanović rekao je da se nakon 25 godina hrvatske države trebamo oko nekih stvari dogovoriti. Milanović je napomenuo da Franjo Tuđman još uvijek u Zagrebu nema dostojan trg. Iako je rekao da to ne govori kao političar jasno da je premijer uputio snažnu poruku.

Odgovor na pitanje zašto Tuđman nema dostojan trg u Zagrebu zapravo je dao sam premijer rekavši da se mi još uvijek kao društvo ne možemo dogovoriti oko nekih temeljnih stvari.

Predsjednica Kolinda Grabar-Kitarović i Vrhovna zapovjednica Oružanih snaga također je u svom govoru postavila Franju Tuđmana kao središnju figuru moderne Hrvatske koji je kako kaže prateći iskazanu volju hrvatsku naroda utemeljio slobodnu i neovisnu Hrvatsku. Predsjednica je napomenula da je Hrvatska ostvarila svoje strateške ciljeve, članstvo u NATO i EU, ali da to članstvo obvezuje.

U tom kontekstu spomenula je da treba više izdvajati za vojsku, a da je preduvjet za to jako gospodarstvo. Napomenula je da Hrvatska treba iskoristiti svoje članstvo u EU upravo da ojača svoje gospodarstvo.

>> Grabar-Kitarović: Razvijmo trobojnice i budimo ponosni na našu državu